ang lalaking bagong kasal ngay may taglay ng mukhang palabiro ng dios ng pag ibig, at kung ipagpapaumanhin ng kaunti ay mapagkakamalang lalagyan ng pana ang kaniyang kakubaang napakaumbok, na hindi maikanlong sa suot niyang frac . timoteo ay nagdaramdam na ng pananakit ng baywang, ang mga kalyo ng kaniyang paa ay untiunting nananakit, ang kaniyang liig ay nangangawit at wala pa ang capitan general! ang mga malalaking dioses, na sa kanilay kabilang si. salvi, ay nangagsidating na nga ngunit wala pa ang malaking kulog. hindi siya mapalagay, nanganganib, ang kaniyang pusoy tumitibok nang malakas, sinusumpong siya ng isang kailangan, ngunit dapat munang unahin ang pagbati, pagngiti, at pagkatapos ay paparoon, ngunit hindi mangyari, uupot titindig, hindi nadidingig ang sa kaniyay sinasabi, hindi masabi ang ibig sabihin. at samantalay isang malulugding dios ang nagsabi sa kaniya ng ilang punang ukol sa mga cromo, na tinutuligsat sinasabing nakadudungis sa mga dingding.